Det kan der være behov for.
En el- eller hybridbil bruger ikke bremserne lige så meget, som på en diesel/benzin bil.
Dette skyldes, at bilen genbruger bremsekraften, når du slipper speederen til at genoplade batterierne. Det kan resultere i et større behov for rensning og smøring af bremserne.
Genbrug af bremsekraften kaldes for rekuperation.
Hvis din bil har justerbar rekuperation, anbefaler fabrikanterne, at du en gang om ugen skruer helt ned for funktionen – særligt ved meget fugtigt vejr.
Det kan være med til, at forebygge rust på bremsefladerne.